Document ID: 31999R1280

ΚΑΝΟΝΙΣΜΟΣ (ΕΚ) αριθ. 1280/1999 ΤΗΣ ΕΠΙΤΡΟΠΗΣ
της 18ης Ιουνίου 1999
για τροποποίηση του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λιναριού και της κάνναβης(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94(2), και ιδίως το άρθρο 4 παράγραφος 5,
Εκτιμώντας:
(1) ότι ο κανονισμός (ΕΟΚ) αριθ. 1164/89 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2814/98(4), περιλαμβάνει, στο παράρτημα Β, κατάλογο των ποικιλιών της κάνναβης που είναι επιλέξιμες για ενίσχυση· ότι, σύμφωνα με τη μέθοδο που προβλέπεται στο παράρτημα Γ του κανονισμού (ΕΟΚ) αριθ. 1164/89, διαπιστώθηκε ότι το ποσοστό της THC (τετραϋδροκκαναβινόλης) των ποικιλιών της κάνναβης "Bialobrzeskie",, "Fasamo" και "Juso 14" είναι κατώτερο από 0,2 %· ότι οι εν λόγω ποικιλίες πληρούν επομένως τις απαιτήσεις του άρθρου 3 παράγραφος 1 τρίτο εδάφιο του κανονισμού (ΕΟΚ) αριθ. 619/71 του Συμβουλίου, της 22ας Μαρτίου 1971, για τον καθορισμό των γενικών κανόνων χορήγησης της ενίσχυσης για το λινάρι και την κάνναβη(5), όπως τροποποιήθηκε τελευταία από τον κανονισμό (ΕΚ) αριθ. 1420/98(6)· ότι πρέπει επομένως να συμπληρωθεί το παράρτημα Β του κανονισμού (ΕΟΚ) αριθ. 1164/89 από τις προαναφερόμενες ποικιλίες·
(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιναριού και κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Β του κανονισμού (ΕΟΚ) αριθ. 1164/89 συμπληρώνεται με τις ποικιλίες "Bialobrzeskie", "Fasamo" και "Juso 14".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουνίου 1999.

Labels: 17
19